Ansamblul "Ciprian Porumbescu" organizează preselecție dedicată tinerilor interpreți de muzică populară cu vârste cuprinse între 17-25 de ani
Ansamblul Artistic Profesionist "Ciprian Porumbescu" organizează în perioada 27-28 martie preselecție dedicată tinerilor interpreți de muzică populară din județul Suceava, cu vârste cuprinse între 17-25 de ani în vederea participării la cursuri de perfecționare artistică, într-un cadru profesionist. În cadrul preselecției aceștia vor prezenta o doină sau baladă și cântec propriu-zis, din zona Bucovinei, la alegere. Înscrierile se vor face la secretariatul Centrului Cultural Bucovina din municipiul Suceava, strada Universității, nr.48, în intervalul orar 09.00-14.00.